Magnézium
Dobrý deň. Doteraz som v tehotenstve užívala magnerot 2xdenne. Teraz som si objednala od vás magnézium galvex 500mg. Koľkokrát si ho môžem dávať ?
Lenže zatiaľ objednávku nemám doma a našla som si magnezium maxi mag 375g sumivy s vitamínom B6...môžem ho použiť aj v tehotenstve alebo nie ?
Dobrý deň, ďakujeme za Vašu otázku.
Odporúčaná denná dávka horčíka v tehotenstve je 350 až 400mg, v závislosti od veku ženy, pričom treba zohľadniť aj množstvo horčíka prijatého v potrave.  Keďže prípravok Zdrovit MaxiMag HORČÍK FORTE (375 mg) + VITAMÍN B6 obsahuje 375 mg horčíka a jedná sa o výživový doplnok a nie o liek, tak Vám odporúčam jeho užívanie konzultovať s gynekológom.
Gynekológovia často odporúčajú užívať lieky
Magnerot
alebo
Galvex Magnézium laktát
. Vzhľadom na to, že sa užívajú aj ako prevencia pri hroziacom potrate, či predčasnom pôrode, ich užívanie je možné až po schválení gynekológom.
Magnézium je potrebné pred koncom tehotenstva (36-38 týždeň) vysadiť, aby nedošlo k ovplyvneniu kontrakčnej činnosti.
Pekný deň Vám prajeme.
Spozdravom Martina Vetráková.